Повик за доделување грантови

**Објавен во рамки на проектот:**

“Унапредување на родовата еднаквост преку процесот на пристапување во ЕУ“

**финансиран од Европската унија, со ко-финансирање од Шведската агенција за меѓународна соработка и развој**

 **Објавен: 28 јуни, 2021 год.**

**Рок за поднесување апликации: 30 јули, 2021 год.**

 **Да се поднесат на:** **grants@reactor.org.mk**

**СОДРЖИНА**

[1. ВОВЕД 3](#_Toc75700170)

[2. Цел на повикот за доделување грантови 6](#_Toc75700171)

[3. Очекувани резултати и предлог-индикатори 7](#_Toc75700172)

[3.1. Можности за развивање на капацитети ……………………………………………………………. 9](#_Toc75700173)

[4. КРИТЕРИУМИ ЗА УЧЕСТВО 11](#_Toc75700174)

[5. ВИДОВИ АКТИВНОСТИ 12](#_Toc75700175)

[5.1. Прифатливи активности …………………………………………………………………………………. 12](#_Toc75700176)

[5.2. Неприфатливи активности ……………………………………………………………………………… 13](#_Toc75700177)

[6. ПРИФАТЛИВОСТ НА ТРОШОЦИ 13](#_Toc75700178)

[6.1. Прифатливи трошоци …………………………………………………………………………………….. 13](#_Toc75700179)

[6.2. Неприфатливи трошоци …………………………………………………………………………………. 14](#_Toc75700180)

[7. ВРЕМЕТРАЕЊЕ 15](#_Toc75700181)

[8. Локација 15](#_Toc75700182)

[9. Износ на грантовите 15](#_Toc75700183)

[10. Критериуми за избор и Евалуација 16](#_Toc75700184)

[10.1. Минимум критериуми ………………………………………………………………………………….. 16](#_Toc75700185)

[10.2. Критериуми за избор …………………………………………………………………………………… 16](#_Toc75700186)

[11. ПОСТАПКА ЗА ПРИЈАВУВАЊЕ, РОКОВИ и ВРЕМЕНСКА РАМКА 17](#_Toc75700187)

[11.1. Индикативна временска рамка ……………………………………………………………………. 18](#_Toc75700189)

[11.2. Информативни сесии …………………………………………………………………………………… 18](#_Toc75700190)

# ВОВЕД

Родовата еднаквост е фундаментална вредност на Европската унија (ЕУ), и како таква мора да се интегрира во процесот на пристапување во ЕУ на Западен Балкан (ЗБ). Осигурувањето дека родовата перспектива е интегрирана во сите програми, вклучувајќи го и Претпристапниот инструмент (ИПА), вклучува заеднички напори на институции, влади, национални ИПА координатори (НИПАК), ресорни министерства, ЕУ претставници, како и граѓански организации за женски права (ЖГО). Експертизата и знаењето на ЖГО се клучни во поддржувањето на владите од ЗБ во интеграцијата на родот во нивните програми, како и за да се осигура дека ќе се обрне внимание на родовата еднаквост во процесот на пристапување во ЕУ.[[1]](#footnote-1)

Овој проект се надоврзува на работата на регионалната мрежа за застапување на ГО за женски права и има за цел да ја унапреди родавата еднаквост во ЗБ преку процесот на пристапување во ЕУ. Финансиран е од Европската унија и ко-финансиран од Шведската агенција за меѓународна сорабтка и развој. Регионалните партнери, ЖГО кои го имплементираат овој проект се [Реактор – Истражување во акција](http://www.reactor.org.mk/) од Северна Македонија, [Albanian Women Empowerment Network](https://awenetwork.org/) (AWEN) од Албанија, [Rights for all](http://rightsforall.ba/bs/) од Босна и Херцеговина (БиХ), [Kosovo Women’s Network](http://www.womensnetwork.org) (KWN) од Косово, [Women’s Rights Centre (WRC)](http://www.womensrightscenter.com) од Црна Гора, како и [Kvinna till Kvinna Foundation](http://www.kvinnatillkvinna.org) од Шведска преку нивната канцеларија во Северна Македонија.

Главната цел на овој четиригодишен проект (2020-2024) е да се зајакне и прошири постојната регионална соработка, да се зајакнат партиципативните демократии и да се отпочне инклузивен родово чувствителен процес на пристапување во ЕУ.

За да се оствари оваа цел, специфичните цели на овој проект вклучуваат:

* Подобрување на капацитетите на ЖГО за ефикасна соработка со владите, делегациите и канцеларијата на ЕУ (ЕУД/ЕУК), локалните граѓански организации (ГО) и другите ГО од регионот, правејќи ги сите вклучени чинители посвесни за родовите димензии на процесот на пристапување во ЕУ;
* Подобрување на одговорноста на владите и ЕУД/ЕУК при спроведување на заложбите за родова еднаквост и правата на жените во текот на процесот на пристапување во ЕУ.

Нашата соработка за унапредување на женските права и родовата еднаквост во регионот опстојува повеќе од две декади и вклучува истражувања, мониторинг, граѓанско учество, интерсекциски пристап кон градење коалиции, суб-грантирање, обезбедување услуги, и застапување засновано на докази насочени кон владите, националните механизми за родова еднаквост, членови на (националните) парламенти, ЕУД/ЕУК, Европската комисија, ЕУ членките, и членовите на Европскиот парламент.

Од 2009-та година, со поддршка од Квина тил Квина членките на нашата регионална мрежа застапуваат пред влади и ЕУ актери, и од нив бараат одговорност за нивните заложби за женски права и родова еднаквост, вклучувајќи го тука и учеството на жените и ЖГО во процесот на пристапување, како и видливоста на прашањата поврзани со женските права во документите поврзани со пристапувањето. Според тоа, овој проект е основан на докази и искуства од неколкугодишна работа на ниво на држави и во регионот, на женски права и родова еднаквост.

Преку нашата работа, ги утврдивме следниве општи заклучоци, како и јазови кои треба да се пополнат:

| **Заклучоци**  | **Што треба да се направи** |
| --- | --- |
| [**Постои општ недостаток на вклученост и учество на (Ж)ГО во процесот на пристапување во ЕУ**](https://www.europarl.europa.eu/RegData/etudes/BRIE/2018/625139/EPRS_BRI%282018%29625139_EN.pdf) **и женските права и родовата еднаквост не се приоритизираат во процесот на пристапување во ЕУ.** **И покрај значителните подобрувања и континуираниот притисок од страна на ЖГО, женските организации ретко се вклучени во процесите поврзани со пристапувањето во ЕУ на државите. Родовата еднаквост и понатаму е маргинално прашање во процесот на пристапување. Претпристапниот процес им ја дава најдобрата можност на женските организации гласно да застапуваат и да приденесуваат за промени кога станува збор за унапредување на женските права.**  | Има потреба од поструктурирана интеракција со ЕУ институциите, како и со институциите што го координираат процесот на национално ниво, тако што родовата еднаквост ќе се приоретизира во рамките на ЕУД/ЕУК, локалните власти, DG NEAR и DG JUST (одговорни за родова интеграција). Покрај тоа, во официјалните документи како што се Извештаите за државите и ИПА програмирањето, женските права треба континуирано да се адресираат, со што ќе биде клучно учеството на женските организации во застапувањето на национално ниво и во Брисел. |
| **ЕУ се обврза да го интегрира родот во политичкиот дијалог и во програмирањето, како и да ја зголеми поддршката за бранителите на женските правата и граѓанските организации, како во** [**Сеопфатниот пристап кон ЕУ имплементацијата на Резолуцијата 1325**](https://www.seesac.org/f/img/File/Res/Gender-and-Security-Resources/EU-implementaion-of-the-UNSC-resolutions-Women-639.pdf) **така и во [Акцискиот план за родови прашања на ЕУ III](https://ec.europa.eu/international-partnerships/system/files/join_2020_17_en_final.pdf). ГАП III се надоврзува на претходниот документ ГАП II, кој ја постави целта 85% од новите програми да добијат ОЕЦД родов маркер 1 или 2 до 2020-та година. Исто така се обврзува на нова заложба, да има најмалку една акција по земја и една по регион, во која родот е главна цел (ГМ2) во текот на ГАП III. Покрај тоа, ГАП III има амбиција да се справи со основните причини за нееднаквости и дискриминација преку усвојување на родово-трансформативен пристап, интерсекционалност во адресирањето на дискриминација и пристап базиран на права. Сепак, вработените во ЕУД/ЕУК, како и националните ИПА координатори (НИПАК) и ресорните министерства, не секогаш имаат соодветна родова експертиза за да се осигура дека сите програми вклучуваат родова перспектива. Дополнително, додека сите држави во регионот на ЗБ имаат закони за родова еднаквост, имаме слаба имплементација на овие закони во сите политички области, што е неопходно за да се обезбеди родово интегрирање.**  | Организациите што работат на унпаредувањето на родовата еднаквост и женските организации што имаат конкретна родова експертиза се клучни за подобрувањето на имплементацијата на овие заложби, преку активното мониторирање на процесот на приближување до ЕУ на национално ниво, како и преку настојување на отчетливост од институциите. Според тоа, [(Ж)ГО-и мора да бидат вклучени во овие мониторинг иницијативе и активности и да вршат надзор врз заложбите за родова еднаквост](https://kvinnatillkvinna.org/publications/womens-rights-organisations-at-the-center-of-implementation-of-the-eu-gender-action-plan-3-2021-2025/).  |
| **Групите и организациите за женски права имаат значителна експертиза и знаење за родови анализи и родова интеграција, преку кои ја ги поддржуваат владите во вклучувањето на родот во програмирањето и осигуруваат дека ќе се обрне внимание на родовата еднаквост во процесот на пристапување во ЕУ. Сепак, со исклучок на неколку најдобри практики, експертизата на групите за женски права е едвај препознаена или искористена во процесот на пристапување во ЕУ, така што родовата перспектива во голема мера недостасува. Пошироко, спроведувањето на огромниот број реформи поврзани со пристапувањето во ЕУ може да биде отежнето без поддршката од граѓани од разновидни групи во спроведувањето на реформите. Покрај тоа, постојат [докази](https://kvinnatillkvinna.org/wp-content/uploads/2020/06/Wheres_the_Money_for_Womens_Rights.pdf) дека се намалува просторот за организациите за женски права, особено за самоникнати (грасрутс) организации и организациите на локално ниво.** | Родовата експертиза на ЖГО треба да се искористи и правично да се надомести. Организациите за женски права, особено на локално ниво, можат да придонесат во голема мера преку родови анализи, родов придонес за релевантно законодавство, интегрирање на родот во различни политички области, и да дадат непроценлив придонес врз основа на сопствените искуства и искуствата на жените на кои им даваат поддршка.  |

За да се спроведат препораките што произлегуваат од нашата досегашна работа, партнерите во проектот ја препознаа потребата за тесна соработка со други (Ж)ГО во регионот и според тоа ја испланираа соработката во проектот. Како поддршка на оваа соработка за заеднички цели, Коалицијата го објавува овој Повик за доделување грантови за заинтересирани (Ж)ГО-и.

# Цел на повикот за доделување грантови

Целта на овој Повик за доделеување грантови е **да ги поддржи локалните (Ж)ГО-и во унапредувањето на нивните капацитети во области каде што им е потребен дополнителен развој, преку пристап „учење низ работење“**. Суб-грантирањето ќе се обиде да ги зајакне капацитетите на локалните (Ж)ГО: организациски капацитети, капцитети за вмрежување, истражување, мониторинг, и застапување.

Уште поважно, финансиската поддршка за локалните (Ж)ГО преку ова суб-грантирање има за цел: (1) да ги зајакне капацитетите на ГО-и за поефективна интеракција со властите, ЕУД/ЕУК и другите ГО во регионот, при што кај овие актери ќе ја развиваат свеста за родовите димензии во процесот на пристапување во ЕУ, како и за нивната важност и влијание; (2) подобрување на отчетноста на владите и ЕУД/ЕУК во имплементацијата на нивните заложби за родова еднаквост и женски права во текот на овие процеси.

# очекувани резултати и предлоГ-индикатори

Очекуваните резултати вклучуваат:

Р1. Учеството на локалните (Ж)ГО-и во процесите за одлучување и во реформите поврзани со родово еднакво пристапување во ЕУ е зголемено и подобрено (овој аспект вклучува подобрени соработка и односи со претставници од локалните и националните власти, како и со други чинители);

Р2. Соработката, вмрежувањето и размената на знаење и најдобри пракси (менторирање) меѓу ГО-и е зголемена и се применува кон унапредувањето на отчетноста на владите во имплементацијата на заложбите за родова еднаквост во текот на процесот на пристапување во ЕУ;

Р3. Капацитетите на локалните ЖГО-и за мониторинг, родова анализа, родова интеграција и застапување поврзани со пристапувањето во ЕУ, се зголемени и подобрени.

Со оглед на тоа што овие грантови се во рамки на гореспоменатиот проект и треба да придонесат за постигнување на овие резултати, како и да ги применат гореспоменатите препораки, на апликантите силно им препорачуваме да ги земат предвид дел од следниве индикатори во нивните предлози и во нивните логички рамки, според логиката на интервенција на поширокиот проект:

|  |  |  |
| --- | --- | --- |
| **Логика** | **Ланец на резултати** | **Индикатори** |
| ***Влијание (Општа/и цел/и)*** | *Зголемена регионална соработка за зајакнување на партиципативни демократии и инклузивен родово-сензитивен процес на приближување кон ЕУ* | *- зајакната Регионална мрежа, со повеќе ЖГО-и (локални и самоникнати) и со вклучување на други ГО-и како сојузници, која покажува поголема посветеност, подобрена соработка и интеракција со владите и ЕУД/ЕУК и позначително учество во процесот на Пристапување во ЕУ;* *- зајакнати национални мрежи; вклучување на локални/самоникнати и други ГО-и; подобрена и зголемена соработка и интеракција во процесот на пристапување во ЕУ со националните власти и ЕУД/ЕУК;**- зголемено знаење за процесот на пристапување во ЕУ, зајакнати целокупни капацитети за родова анализа и ЕУ застапување;* *- подобрена отчетноста на релевантните владини институции и ЕУД/ЕУК и нивни засилени заложби за родова еднаквост во процесот на пристапување во ЕУ*  |
| ***Исход(и) (Конкретна/и цел/и)*** | *SO1: Подобрување на капацитетите на ГО-и за ефективна интеракција со владите, ЕУД/ЕУК, другите ГО и другите ГО во регионот, при што кај овие актери ќе ја развиваат свеста за родовите димензии во процесот на пристапување во ЕУ, како и за нивната важност и влијание* | *# на ГО-и кои работат на родова еднаквост и други области вклучни во развивање капацитети преку работилници и пристапот учење преку работење**# на локални/самоникнати (грасрутс) (Ж)ГО-и опремени со вештини и знаење за застапување, родова анализа, монтиринг на родовите заложби на владите поврзани со ЕУ* *# на (Ж)ГО-и, вклучувајќи и локални/самоникнати организации вклучени во ЕУ-поврзано застапување со владите и релевантните чинители* *% на имплементирани заеднички регионални стратегии за застапување* *# на заеднички иницијативи за застапување на национално ниво, преземени од национални мрежи на (Ж)ГО и други ГО-и сојузници**% на имплементирани национални стратегии за застапување*  |
|  | *SO2: Подобрување на отчетноста на владите и ЕУД/ЕУК во имплементацијата на нивните заложби за родова еднаквост и женски права во текот на процесот на пристапување во ЕУ* | *# на промени[[2]](#footnote-2) што ќе настанат како резултат на акциите за застапување и мониторирање на разноврсни регионални и национални (Ж)ГО-и**# на владини институции/претставници, и ЕУД/ЕУК по држава, вклучени во имплементирање на заложбите поврзани со родова еднаквост кои се во нивна надлежност* |
| ***Резултати*** | *Резултат 1 (поврзан со SO1&SO2): Подобрено вмрежување и учество на постоечките регионални женски мрежи за родова интеграција во Пристапувањето во ЕУ* | *# на (Ж)ГО-и (вклучувајќи и локални/самоникнати организации и други ГО-и) кои учествуваат во акции и иницијативи за застапување на регионалната мрежа* *# на (Ж)ГО-и (вклучувајќи и локални/самоникнати организации и други ГО-и) кои учествуваат во активности за планирање на вмрежување и застапување, на национално и регионално ниво* *# на состаноци одржани меѓу (Ж)ГО-и и други чинители за планирање и преземање заедничко застапување* |
| *Резултат 2 (поврзан со SO1&SO2): На разновидни локални групи за женски права преку зајакнати капацитети им е овозможено зголемено и подобрено учество во пристапувањето во ЕУ* | *# на (Ж)ГО-и вклучени во менторирање**# на (Ж)ГО-и (вклучувајќи и локални/самоникнати) кои учествуваат во работилниците за развивање капацитети* *# на заеднички иницијативи за застапување на регионално и национално ниво поврзани со вклучување на (Ж)ГО-и во секторските работни тела за Пристапување во ЕУ* *# на објавени мониторинг извештаи и анализи од страна на (Ж)ГО-и (локални/самоникнати) за заложбите на владите поврзани со Пристпапување во ЕУ* |
|  | *Резултат 3 (поврзан со SO2): Владите, ЕУД/ЕУК, се отчетни за интегрирањето на родот во процесот на пристапување во ЕУ, политички и финансиски*  | *# извештаи, анализи, информатори/прирачници базирани на докази, објавени во државите, и како регион* *# на прашања покриени од медиумите (вклучувајќи и покриенст на социјални медиуми) поврзани со заложбите за родова еднаквост на владите, а во одно на пристапувањето во ЕУ**# заеднички акции за застапување на национално и локално ниво* *# на владини институции/претставници и ЕУД/ЕУК вклучени во акциите за застапување* |

## 3.1. Можности за развивање на капацитети

Сите грантисти ќе добијат соодветна и прилагодена поддршка со цел постигнување на целите и резултатите. Првично, секој избран грантист ќе добие Проценка на организациските капацитети и капацитетите за застапување (OACA).[[3]](#footnote-3) Еднодневната проценка ќе се искористи за да се утврдат силните страни на организацијата, како и можностите за унапредување на нејзините капацитети. Врз основа на оваа проценка, од организациите ќе се побара да изготват едноставен План за развој на капацитетите (CDP) што можат да го спроведат во текот на нивниот грант. На организациите им се препорачува да издвојат средства во предлог буџетот за оваа активност, а може да биде достапна и дополнителна експертиза, врз основа на утврдените потреби. Целата дадена поддршка ќе биде врз основа на планираните активности. Втора OACA ќе се спроведе на крајот на грантот за да се проценат промените во организациските капацитети што настанале во овој период.

Одобрените грантови ќе им овозможат на (Ж)ГО да ги зајакнат своите професионални вештини за мониторирање на родово поврзани реформи на локално ниво, да подготват мониторинг извештаи, да се занимаваат со застапување базирано на докази, да учествуваат посуштински на локалните процеси на донесување политики и одлуки, како и да подигнуваат свест за тоа колку е важно локалните власти да бидат доследни на заложбите за политики за родова еднаквост. Покрај тоа, суб-грантовите ќе им овозможат на (Ж)ГО да ги зајакнат своите организациски и финансиски капацитети, како и капацитетите за застапување во текот на периодот на имплементација на активностите од нивните суб-грантови.

# КРИТЕРИУМИ ЗА УЧЕСТВО

За да се пријават на овој повик, апликантите мора да ги исполнат следните критериуми:

* Да се законски регистрирани и да работат во една или повеќе од следниве шест земји: Албанија, Босна и Херцеговина, Црна Гора, Северна Македонија, Косово и Србија;
* Да се непрофитни организации;
* Да се граѓански организации;
* Да се активни подолго од една година;
* Да имаат мисија што ги поддржува и се однесува на предложените активности;
* Да имаат јасна визија за промената што сакаат да ја постигнат со својата иницијатива, која ќе придонесе за унапредување на родовата еднаквост преку процесот на пристапување во ЕУ;
* Да можат приложат докази за нивните капацитети и претходно искуство во управување со проекти со слична големина (во однос на буџетот и времетраењето на договорот за активностите од суб-грантот);
* Да бидат директно одговорни за подготовката и управувањето со проектот;
* Да имаат професионални компетенции и квалификации потребни за успешно завршување на предложената акција;
* Да се обидуваат да стигнат до маргинализирани, грасрутс и/или ранливи лица (на пример, лица што се дискриминирани, особено жени, лица со попречености, ЛГБТКИА+ лица, и малцинските етнички групи, меѓу другите); и
* Да имаат барем некакво искуство поврзано со предложените проектни активности, како на пример:
	+ Ако организацијата сака да вклучи подигнување на свест во својот предлог-проект, треба да има барем малку искуство во подигнување на свест во целните заедници;
	+ Ако организацијата сака да поддржи донесување политики и одлуки, релевантно претходно искуство и експертиза ИЛИ тековно учество во секторските работни групи или други релевантни/слични тела кои се занимаваат со донесување одлуки и приближување на политиките, ќе се смета за плус.

За овој повик за доделување грантови, секоја организација може да поднесе само една апликација.

Искуство со унапредување на родовата еднаквост и/или женските права е многу препорачливо и ќе се смета за предност, но не се смета за задолжително во процесот на селекција. Ги поттикнуваме локалните организации да излезат од своите зони на комфорт и да си постават предизвик со нови активности кои можат да го унапредат интегрирањето на родовата еднаквост на различните нивоа и да придонесат за целокупните процеси за родова еднаквост во секоја држава, додека во исто време ги земат предвид моменталните капацитети и потенцијал за успешна имплементација на елаборираната идеа и планираните активности.

# ВИДОВИ АКТИВНОСТИ

## Прифатливи активности

Видовите активности што можат да добијат финансиска поддршка вклучуваат (но не се ограничени на):

* Мониторинг и известување за родово-поврзаните заложби на владите (со фокус на локалните власти) во однос на процесот на пристапување во ЕУ, т.е. мониторирање на имплементацијата на законодавство и политики за родова еднаквост и женски права на локално ниво/ниво на заедници, како важен дел од пристапните реформи,
* Застапување пред релевантните одговорни тела, врз основа на наоди од мониторингот,
* Спроведување локални кампањи и активности за развивање свест базирани на докази, а поврзани со женски права и унапредување на родовата еднаквост преку процесот на пристапување во ЕУ на локално општинско ниво, вклучувајќи и мониторирање на медиумите и развивање свест за подобрена родова интеграција и општа еднаква вклученост на жените и мажите во заедницата,
* Кампањи и застапување базирани на докази за зајакнување на жените и девојчињата со сите нивни различности, да учествуваат во политичките дијалози,
* Застапување базирано на докази за подобрени и родово-сензитивни јавни услуги (на пример услуги за грижа), итн.

Видовите правни лица што можат да добијат поддршка ќе бидат (но не се ограничени на) локални и самоникнати (грасрутс) женски граѓански оргнизации кои работат на родова еднаквост или граѓански организации кои сакаат да си го подобрат знаењето за човекови права и да ја унапредат родовата еднаквост преку процесот на пристапување во ЕУ и да придонесат за гореспоменатите цели. ГО-и кои работат во други области релевантни за овој проект (ЕУ приближување, климатски промени и животна средина, итн) исто така се добредојдени да учествуваат во овој повик за доделување грантови ако се подготвени да ги поддржат процесите на родова интеграција во нивните држави со тоа што ќе си го подобрат знаењето и експертизата за прашања за родова еднаквост и општо за човекови права.

Активности за развивање на капацитети исто така може да се финансираат како дел од иницијативите, особено ако се идентификувани од страна на грантистите преку нивните проценки и планови OACA/CDP (видете [погоре](#_Capacity_Development_Opportunities)). Ги поттикнуваме апликантите да одвојат ресурси за ова. Сепак, развивањето на капацитети не треба да биде главната цел.

## Неприфатливи активности

Видовите активности што се неприфатливи вклучуваат, но не се ограничени на следниве:

* Активности што се занимаваат само или главно со индивидуални спонзорства за учество на работилници, семинари, конференции, конгреси и студиски посети;
* Активности што се занимаваат само или главно со индивидуални стипендии за студии или обуки;
* Набавка на згради или канцеларии;
* Набавка на возила;
* Набавка на опрема (освен ако не е неопходна за успешно извршување на проектот);
* Активности поврзани со политички партии или од политички/ партиски карактер;
* Активности кои спаѓаат во општите активности на надлежните државни институции или службите на државната управа, вклучително и локалната самоуправа; и
* Активности поврзани со тутунската индустрија (CAEN code 16); производство на алкохолни дестилирани пијалаци (CAEN code 1591) и оружје и муниција (CAEN code 296).

# ПРИФАТЛИВОСТ НА ТРОШОЦИ

## Прифатливи трошоци

Прифатливи трошоци согласно овој повик се следниве:

* Направени од страна на корисникот во текот на проектот И поврзани со активностите планирани во рамки на договорот за грант;
* Наведени во проценетиот целокупен буџет на проектот приложен кон договорот за грант;
* Неопходни за спроведување на проектот кој е предмет на договорот за грант;
* Кои може да се утврдат и потврдат, како и да се евидентирани во сметководството на корисникот и утврдени согласно важечките сметководствени стандарди во државата во која с/е основан/и корисникот/корисниците, и во согласност со вообичаената пракса за сметководствена евиденција на трошоците на корисникот; и
* Кои се во согласност со барањата на соодветното даночно и социјално законодавство;
* Кои се разумни, оправдани и во согласност со принципот за добро финансиско управање, особено во однос на економичност и ефикасност.

Плати и оперативни трошоци, каде што апликантите јасно објаснуваат како таквата поддршка ќе им овозможи да ја унапредуваат родовата еднаквост преку процесот на пристапување на ЕУ, како што е објаснето погоре.

## Неприфатливи трошоци

Неприфатливи трошоци согласно овој повик се следниве:

* Долгови и давачки за долгови (камата);
* Резерви за загуби или потенцијални идни обврски;
* Трошоци пријавени од страна на грантистот/ите, а финансирани од друг проект или програма за работа кои добиваат грант од Европската Унија (вклучително и преку EDF) или се веќе финансирани од други донатори;
* Набавка на земјиште или згради;
* Загуби од курсни разлики;
* Кредити за трети лица; и
* Трошоци за плати за лица кои работат како државни службеници/во државните администрации.

# ВРЕМЕТРАЕЊЕ

Предвиденото времетраење на секој предлог проект треба да биде најмалку 12 месеци, а да не надмине 18 месеци.

Предвидената имплементација на проектот треба да почне не подоцна од март 2022 година и треба да заврши не подоцна од август 2023 (ова е апсолутниот максимум, врз основа на целосната временска рамка на проектот, што ќе овозможи навремена подготовка, поднесување и одобрување на конечните извештаи од суб-грантистите).

*(Белешка: Проектите треба да се планира да започнат после 1-ви декември 2021 година)*

# локација

Активностите треба да се одвиваат во државата во која организацијата е основана и работи – Албанија, Босна и Херцеговина, Косово, Црна Гора, Северна Македонија и Србија.

Комисијата за оценување ќе се обиде да додели сличен број на грантови по партнерска земја, но исто така ќе го земе превид и локалниот контекст и средината во која работат ГО-и, квалитетот на добиените апликации, како и влијанието што можат да го имаат на локално ниво/ниво на држава.

Комисијата за оценување го задржува правото да направи прилагодувања врз основа на добиените предлози.

# износ на грантовите

Целокупниот индикативен максимален износ за сите земји што можат да учествуваат во овој повик за доделување грантови е 450,000.00 евра. Предвидениот максимален износ по индивидуално доделен грант е 15,000.00 евра.

Организациите можат да аплицираат на овој Повик за доделување грантови со јасно наведено во нивните апликации во која област планираат да работат во нивната држава.

Повикот ќе се објави повторно само доколку средствата не се потрошат со првиот повик.

# КРитериуми за избор и Евалуација

Апликациите ќе ги разгледува и оценува Комисијата за оценување на грантовите составена од шест члена, по еден претставник од секоја партнерска организација. За целите на оценувањето, апликантот мора да се осигура дека се доставени бараните информации и документи. Сите апликации ќе се оценуваат според следниве чекори и критериуми.

## Минимум критериуми

Ќе се изврши првичен преглед на сите добиени апликации за да се утврди дека:

* Апликантот ги исполнува [критериумите за учество](#_Eligibility_Criteria);
* Апликантот ги поднел сите потребни документи во наложениот [формат](#_Application_procedure,_deadlines_1);
* Поднесени се пред истекот на рокот.

Апликациите што не ги исполнуваат овие критериуми ќе бидат дисквалификувани и нема понатаму да се разгледуваат. Доколку се исполнети овие критериуми, апликацијата ќе биде разгледана од Комисијата за оценување на грантови според критериумите за избор наведени подолу.

## Критериуми за избор

Комисијата за оценување на грантовите ќе ги оцени предлозите врз основа на следната табела за оценување. Предлозите со најмногу поени ќе бидат избрани да ги добијат достапните грантови. Апликантите мора да добијат најмалку 50 поени за да добијат финансирање.

|  |  |
| --- | --- |
| **Табела за селекција** | **Максимална оцена** |
| **Технички пристап** | **60** |
| 1. **Релевантност на прашањата и потребите содржани во апликацијата**
 | 30 |
| I.a.1. Прецизна анализа на проблемот  | 15 |
| I.a.2. Прецизно дефинирани целни групи (директни/индиректни)  | 10 |
| I.a.3. Прецизен опис на управувањето со проектот и партнерите/соработниците  | 5 |
| 1. **Квалитет на предложените активности**
 | 15 |
| 1. **Активности ориентирани кон резултати**
 | 15 |
| I.c.1. Рамка на резултати | 5 |
| I.c.2. Временска рамка за активностите | 5 |
| I.c.3 Проценка и управување со ризик | 5 |
| 1. **Организациски капацитет и резултати од претходни искуства**
 | **20** |
|  **II.a. Административен, финансиски, и управувачки капацитет**  | 10 |
| II.a.1. Структура на организацијата  | 5 |
| II.a.2. Главни фокус област/и, целна/и груп/и и географска/и област/и на активностите  | 5 |
| **II.b. Релевантни претходни искуства и резултати со слични проекти**  | 10 |
| **Буџет** | **20** |
|  III.a. Ефикасност | 10 |
|  III.b. Соодветно финансиско управување | 10 |
| **ВКУПНО** | **100** |

# ПОСТАПКА ЗА ПРИЈАВУВАЊЕ, РОКОВИ и ВРЕМЕНСКА РАМКА

Пријавите треба да се поднесат на англиски јазик. Апликантите можат исто така да ги достават апликациите на еден од локалните јазици (албански, српски, босански, црногорски, или македонски јазик), но мора исто така да достават и англиска верзија. Целосната апликација треба да се поднесе електронски на следнава електронска пошта: grants@reactor.org.mk,, која ја управува Реактор – Истражување во акција.

Апликантите треба да ги поднесат следниве документи:

1. Копија од апликацијата во Образецот за пријавување, вклучувајќи ја и временската рамка (Ворд формат, приложена и достапна на: <https://reactor.org.mk/wp-content/uploads/2021/06/1.1.-Application-Form-v1.docx>)
2. Буџет (Ексел формат, приложен и достапен на: <https://reactor.org.mk/wp-content/uploads/2021/06/1.2.-Budget-Proposal-Form-v1.xlsx>)
3. Логичка рамка (Ворд формат, приложена и достапна на: <https://reactor.org.mk/wp-content/uploads/2021/06/1.3.-Logical-Framework-v1.docx>)

Поднесените предлози мора да бидат оригинално и единствено дело на организацијата апликант. Плагијатите ќе бидат дисквалификувани.

Прашања за повикот за доделување грантови и за образецот за пријавување може да се пратат до Реактор – Истражување во акција на следнава електронска пошта: grants@reactor.org.mk до истекување на [рокот за](#_Indicative_Timeframe) појаснувања.

Реактор ќе ги задржи сите материјали и документи поднесени од страна на апликантите. Реактор нема да ги користи информациите доставени од апликантите за било која друга цел освен во оценувањето; сите поднесени податоци ќе бидат доверливи, освен ако законите на Северна Македонија не наложат поинаку, или пак ако се побарани од страна на донаторите.

По доставувањето на апликацијата, апликантите ќе добијат потврда за прием со број на апликацијата.

1.

## Индикативна временска рамка

|  |  |
| --- | --- |
| **Активност** | **Рок** |
| Информативни сесии | 5 – 9 јули 2021(погледнете [подолу](#_Info_sessions)) |
| Барања за појаснување/дополнителни информации | 16 јули 2021 |
| Краен рок за доставување на предлог-проекти |  30 јули 2021 |
| Преглед на подобност | 3 - 13 август 2021 |
| Постапка за разгледување на Комисијата за оценување | 16 август – 6 септ 2021  |
| Барања за дополнителни информации од финалистите (доколку има потреба) | 9 - 24 септ 2021 |
| Известување за доделување на грантовите  | 11 – 15 окт 2021 |
| Воведни сесии за ориентација и потпишување на договорите *(Белешка: Проектите треба да се планира да започнат по 1-ви декември 2021 година)*  | 15 – 19 ное 2021 |

## Информативни сесии

Информативните сесии се составен дел на Повикот за доделување грантови и ќе бидат организирани од партнерите за спроведување на проектот во сите шест (6) земји од Западен Балкан. За време на информативните сесии ќе се објасни Повикот за додекување грантови и ќе се одговори на поставените прашања. Распоредот на планираните информативни сесии е даден во продолжение:

Скопје: 9 јули 2021година, 11:00 (Zoom)

Сараево: 7 јули, 2021 година, 10:00 (Zoom)

Тирана: 8 јули, 2021 година, 11:30 (Zoom)

Приштина: 9 јули, 2021 година, 10:30 (Zoom)

Подгорица: 5 јули, 2021 година, 13:00 (Zoom)

Белград: 14 јули, 2021 година, 14:00 (Zoom)

1. <https://kvinnatillkvinna.org/publications/womens-rights-organisations-at-the-center-of-implementation-of-the-eu-gender-action-plan-3-2021-2025/> [↑](#footnote-ref-1)
2. Разлики во политики; пристапи; исполнување на заложбите на владите поврзани со родова еднаквост во стратегиите, законодоваството и/или политиките; вклучување и суштинско учество на ЖГО-и во работните групи и процесите за пристапување во ЕУ; транспарентност и отчетност од страна на владите во известувањето за заложбите поврзани со родова еднаквост. [↑](#footnote-ref-2)
3. Оваа репутабилна методологија, извлечена од индексот за застапување на УСАИД, и понатаму развиена од страна на East-West Management Institute, се користи во неколку држави во светот за оценување на капацитетите и можностите на организациите за ефективно застапување. [↑](#footnote-ref-3)